钦定古今图书集成/明伦汇编/氏族典/第573卷 > 完颜宗本
## 钦定古今图书集成/明伦汇编/氏族典/第573卷 > 完颜宗本

按《金史太宗诸子传》：“宗本本名阿鲁，皇统九年为右
丞相，兼中书令，进太保，领三省事。海陵篡立，进太傅，
领三省事。海陵心忌太宗诸子，及篡立后，与秘书监
萧裕谋，使尚书省令史萧玉告宗本，于是使人召宗
本等击鞠。海陵先登楼，命左卫将军徒单特恩及近
侍局副使耶律辟离剌小底密伺宗本至，即杀之。大”
定二年，追封潞王。